Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 53/12/5508	Ružomberok, 17.5.2012
EEČ : 2-42-54-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
obv. XXXXX vyhlásila, že spáchala skutok pre ktorý je stíhaná, poškodená spoločnosť nepožadovala náhradu škodu, nakoľko tovar bol nepoškodený vrátený na predajňu. Obv. XXXXX zložila na účet Okresnej prokuratúry v Ružomberku peňažnú sumu na všeobecne prospešné účely vo výške 30,- Eur, pričom adresátom tejto sumy je Trojlístok, Centrum sociálnych služieb, so sídlom Ul. Riadok č. 8, 03401 Ružomberok, IČO: 00647802, číslo účtu 8339659150/5600 vedený v Dexia banka, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Ružomberok pod spisovou značkou ORP-20/OO-RK-2012.

Skutková veta: 
dňa 20.12.2011 okolo 18.30 h v Ružomberku, na Ul. Hrabovská cesta č. 5270, v budove OD Tesco, si počas nákupu zobrala z regálu 1 ks kávy Jcobs Velvet 150g v hodnote 5,49 Eur, 16 ks Ariel tabletiek v hodnote 6,29 Eur, 1 ks denný krém normálna pleť v hodnote 1,99 Eur, 1 ks vitamín C v hodnote 1,12 Eur, 1 ks Lipton Lemon 34g v hodnote 1,85 Eur, 1 ks Axe sprchový gél Instinct v hodnote 2,65 Eur, 2 ks Miňonky smotanové v hodnote 0,94 Eur, 1 ks Garnier sensitive sprej 150 ml v hodnote 2,09 Eur, 1 ks Nivea Soft 100ml v hodnote 2,45 Eur, 2 ks Mila rezy v hodnote 0,84 Eur, 2 ks Siesta na cesty kakaová v hodnote 0,60 Eur, 1 ks Palmolive sprchový gél olive milk v hodnote 2,49 Eur, 1 ks Palmolive sprchový gél cherry v hodnote 2,39 Eur, 1 ks mak mletý v hodnote 1,29 Eur, 1 ks NC cat delux dns 75 ml v hodnote 12,99 Eur, 1 ks sprchový gél AD Men 400ml v hodnote 2,44 Eur, 1 ks Nivea sprchový gél angel v hodnote 2,49 Eur ktoré si vložila do svojej kabelky, ktorú mala na pleci s úmyslom za tieto nezaplatiť prešla pokladňou, pričom pri východe z uvedenej predajne bola pristihnutá pracovníkom SBS a tovar bol nepoškodený vrátený na predajňu, čím by spôsobila pre spoločnosť Tesco Stores SR, a. s., so sídlom XXXXX, 81561 XXXXX, IČO: XXXXX, škodu vo výške 50,40 Eur, hoci už bola hliadkou OO PZ XXXXX za obdobný čin, priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení, postihnutá dňa 16.10.2011 uložením blokovej pokuty na mieste nezaplatenej č. bloku A 854943 - A 854944  vo  výške 30,- Eur,
Odôvodnenie: 
             Uznesením povereného príslušníka, OO PZ Ružomberok sp. zn. ORP-20/OO-RK-2012 z 27.01.2012 bolo podľa § 206 ods. 1 Tr. por. vznesené obvinenie XXXXX pre prečin krádeže podľa § 212 ods. 2 písm. f) Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
             Spáchanie skutku bolo obvinenej okrem jeho priznania preukázané aj výpoveďou svedkov Bullovej a Svrčeka a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodený uzavreli dňa 24.04.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodená spoločnosť nepožadoval náhradu škody.
    	 
             XXXXX  slobodne, vážne, zrozumiteľne a určito vyhlásila, že spáchala skutok, za ktorý je stíhaná.	
            
             XXXXX zložila na účet Okresnej prokuratúry v Ružomberku peňažnú sumu vo výške 30,- Eur, pričom adresátom tejto sumy je Trojlístok, Centrum sociálnych služieb, so sídlom Ul. Riadok č. 8, 03401 Ružomberok, IČO: 00647802, číslo účtu 8339659150/5600 vedený v Dexia banka, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodený spolu s obvineným pri uzatváraní zmieru uviedol, že súhlasí s výškou sumy určenej na všeobecne prospešné účely, ktorú obvinený zložil na účet Okresnej prokuratúry Ružomberok. 
        
Táto suma je primeraná závažnosti spáchaného trestného činu.
        
Obv. XXXXX a poškodený s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 
	 
Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor